**5 טבעות זהב** הוא שעשועון טלוויזיה. הוא נמכר ל־13 מדינות ומשודר בישראל החל מאוקטובר 2019.

השעשועון מבוסס על תוכנית המשחק ההולנדית 5 טבעות זהב (במקור ‎**5 Gold Rings**).

מהלך המשחק
----------

השעשועון מורכב מחמישה שלבי משחק ושלב גמר.

### שלבי המשחק

במשחק משחקים בכל פעם שני זוגות ולרשותם 5 טבעות. במרכז האולפן יש מסך LED ענק עליו מוקרנות תמונות שמהוות את השאלות, ועל אחד מהצוותים (הזוגות) ללכת ולמקם את הטבעת במקום המתאים בתמונה על פי שאלה שיקבל. (לדוגמה, יכולה להישאל שאלה כדוגמת "היכן נמצאת המדינה אירלנד?", בזמן שמוצגת מפה על הלוח, ועל המשתתף למקם את הטבעת במקום שבו הוא חושב שהמדינה נמצאת).

על־פי החוקים, די שפיקסל אחד בלבד מהאזור הנכון יהיה בתוך שטח הטבעת כדי שהתשובה תיחשב נכונה.

אם התשובה נכונה, הזוג מכניס לקופה שלו את סכום הכסף של אותו השלב ועובר לשלב הבא.

אם התשובה אינה נכונה, מאבד הזוג את אחת הטבעות ועליו לנסות ולענות שוב על השאלה. ברגע שהזוג איבד את כל 5 הטבעות הוא מפסיק את המשחק, אלא אם הוא הצליח לעבור בהצלחה את כל 5 השלבים ואין לו לאן להתקדם יותר במשחק. לרשותו של כל זוג יש גם שני גלגלי הצלה של "החלף שאלה".

ככל שמתקדמים בשלבים, סכום הכסף עולה, אך גם קוטר הטבעות קטן.

### שלב הגמר

אל שלב הגמר מגיעים שני הזוגות, כל אחד עם הקופה אותה צבר. הזוג שצבר יותר כסף מקבל לידיו טבעת גדולה ואת הזכות לשלוט בהחלטה מי יענה על השאלה; הזוג שצבר פחות כסף מקבל לידיו טבעת קטנה. אם יש תיקו, שני הזוגות מקבלים טבעות בגודל זהה, וההחלטה למי תהיה שליטה מתקבלת בהטלת מטבע.

על המסך מוקרנת שאלה קשה במיוחד, ועל הזוג בעל השליטה לבחור אם לענות בעצמם או לתת לזוג השני לענות. אם הזוג שנבחר לענות על השאלה עונה נכון, הם זוכים בקופה שצברו והזוג השני מפסיד את כל כספו. אם הם לא עונים נכון, הם מפסידים את כל הקופה והזוג השני זוכה בקופה שצבר.

גרסאות בינלאומיות
-----------------

הפורמט המקורי של השעשועון הוא בהולנד, ומאז נמכר ל־13 מדינות נוספות, ביניהן ישראל.

| מדינה | שם בשפה המקומית | ערוץ | מנחה | תאריך הפרק הראשון | תאריך הפרק האחרון |
| --- | --- | --- | --- | --- | --- |
| הולנדהולנד הולנד (פורמט מקורי) | 5 Golden Rings | SBS 6 | ריק ואן דה וסטלייקן (2017)קים-ליאן ואן דר מיי (2018) | 12 בינואר 2017 | 28 בפברואר 2018 |
| צ'ילהצ'ילה צ'ילה | Los 5 anillos de oro | Canal 13 | דון פרנסיסקו |  |  |
| צרפתצרפת צרפת | Les 5 anneaux d'or | France 2 | אוליבייה מיין | 24 באוגוסט 2017 | 14 ביולי 2018 |
| דנמרקדנמרק דנמרק | De 5 Guldringe | TV 2 |  |  |  |
| גרמניהגרמניה גרמניה | 5 Golden Rings | ProSieben |  |  |  |
| יווןיוון יוון | 5 Gold Rings | Star Channel | יוג'יה מניולידו | 2019 |  |
| איטליהאיטליה איטליה | 5 Anelli d'oro | Rai 1 |  |  |  |
| ישראלישראל ישראל | 5 טבעות זהב | ערוץ עשררשת 13 (לאחר האיחוד) | ירון ברובינסקי |  | הווה |
| רוסיהרוסיה רוסיה | 5 Золотых Колец | רוסיה-1 | איגור אוגולניקוב | 29 באפריל 2018 |  |
| ערב הסעודיתערב הסעודית ערב הסעודית | خمس خواتم | SBC | יסיר אל סגגף | 12 בספטמבר 2018 | הווה |
| ספרדספרד ספרד | El juego de los anillos | Antena 3 | חורחה פרננדס מדינאבייטיה | 7 באוגוסט 2019 | 28 באוגוסט 2019 |
| תאילנדתאילנד תאילנד | แหวน 5 ท้าแสน | Channel 7 HD | ורבות ג'נטנקול | 4 במרס 2019 | הווה |
| ארצות הבריתארצות הברית ארצות הברית | 5 Gold Rings | NBC | דייוויד אילנברג | 2018 |  |
| וייטנאםוייטנאם וייטנאם | 5 vòng vàng kỳ ảo | VTV3 | בואי דאי נגיה | 1 בדצמבר 2018 | 23 במרס 2019 |

קישורים חיצוניים
----------------

* "5 טבעות זהב", במסד הנתונים הקולנועיים IMDb (באנגלית)
* אתר התוכנית בישראל